تورکیه اتیوپیانین آمهارا بؤلگه‌سی حکومتینه قارشی کئچیریلن و آمهارا حکومت باشچی‌سی و یوکسک سویه‌لی رسمی‌لرین حیات‌لارینی ایتیرمه‌سینه یول آچان دؤولت چئوریلیشی جهدینی کسکین شکیلده قیناییب.
تورکیه خاریجی ایشلر ناظیرلیگیندن وئریلن یازیلی آچیقلامادا بیلدیریلیر:
"اتیوپیانین آمهارا بؤلگه‌سی حکومتینه قارشی کئچیریلن و آمهارا حکومت باشچی‌سی و یوکسک سویه‌لی رسمی‌لرین حیات‌لارینی ایتیرمه‌سینه یول آچان چئوریلیش جهدینی کسکین شکیلده قیناییر، حادثه زامانی آددیس آبابادا اوغرادیغی هوجوم نتیجه‌سینده اتیوپیا باش قرارگاه رئیسی‌‌نین حیاتینی ایتیرمه‌سینه تأسفوموزو بیلدیریر، دوست اتیوپیا خالقی و حکومتینه باش ساغلیغی وئریریک.
تورکیه سئچکی ایله حاکمیته گلن حکومت‌لرین غیری-قانونی یول‌لارلا دییشدیریلمه‌سینه یؤنلدیلمیش بوتون جهدلرین قارشی‌سیندا اولدوغونو تکرارلاییر، اتیوپیایا بؤیوک دستکینی ایفاده ائدیر".
خاطیرلاداق کی، اتیوپیا باش ناظیرلیک اوفیسی طرفیندن اؤلکه‌نین قوزیی ینده یئرلشن آمهارا ایالتینده 23 ژوئن آخشامی سلاح‌لی قروپون چئوریلیشه جهد ائده‌رک یئرلی حکومتی دئویرمه‌یه چالیشدیغی، پروسه نین یاتیریلدیغی، حادثه زامانی اؤلکه‌نین باش قرارگاه رئیسی Seare Mekonnen و آمهارا ایالتی‌نین باشچی‌سی Ambachew Mekonnen اؤلدورولدوگونو بیلدی.
